  Туспуктэм: Григорий Фомин Наталия Сильвестрова 17-тӥ куартолэзьысен Удмуртиын нюлэсъёсы пыдын но, машинаен но ветлыны лэземын ӧвӧл. Алон тылпулэсь утиськонъя нимысьтыз режимен но нюлэсъёсын тылпу потонлы вылӥ классъем кышкытлык возиськемен герӟаськемын. Со сярысь элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. Алон Алнаш, Вавож, Вотка, Глаз, Грак, Дэбес, Дэри, Камбарка, Каракулино, Кез, Кизнер, Красногорск, Можга, Сарапул, Сьӧлта, Эгра, Ува, Шаркан, Яган, Якшур-Бӧдья нюлэсвылэтъёсын 4-тӥ инвожоозь ужалоз. Нюлэсъёсын поръяны, емыш бичаны, ужрадъёс ортчытъяны, пӧйшураны уг яра. Алонэз быдэсъямез эскерон понна рейдъёс радъялозы. Куронъёсты тӥясьёс штраф тырозы:  нимаз адямиос – 40-50 сюрс манет,  интыуж муртъёс – 60-90 сюрс манет,  юридик огазеяськон – 600 сюрс манетысен 1 миллионзь. Инкуазьын тылпуэз синйылтыку инкуазь узырлыкъёсъя но инкуазез утёнъя министерстволэн диспетчерскояз 27-13-60, 8-800-100-94-00 номеро телефонъёсчъя жингыртоно. Улонлы но тазалыклы кышкытлык кылдон дыръя –- 01, 112 номеръёсъя. Тодэ вайытом, Удмуртиын нюлэсъёсын тылпу потонлы туж кышкытлыко вакыт 21-тӥ куартолэзёзь кыстӥськоз. Тегъёс: нюлэс алон тылпу Удмуртия инкуазь  